৫৯৯: ১৭ই মার্চ বা হিজরিপূর্ব ২৪ অব্দের ১৩ই রজব মক্কা নগরীর কাবার ভিতরে আলীর জন্মগ্রহণ।  ৬১০: ইসলামগ্রহণ।  ৬১৩: সতর্কীকরণ দিবস: মহানবী ﷺ বনু হাশিমের সদস্যদের ইসলামের প্রতি আহ্বান জানান; কেবল আলী তাতে সাড়া দেন।  ৬১৭–৬১৯: মক্কার পৌত্তলিক কর্তৃক বনু হাশিমকে বয়কট।Ashraf (2005), pp.300-302  ৬১৯: দুঃখের বছর: আলীর পিতা আবু তালিবের মৃত্যু।  ৬২২:  সেপ্টেম্বর: লায়লাতুল মাবিত: কোরাইশরা নবী মুহম্মদকে ﷺ হত্যা করার জন্য তার বাসভবন ঘেরাও করলে আলী নিজের জীবন বাজি রেখে মুহম্মদের ﷺ ঘরে অবস্থান করেন, এরই মধ্যে মুহম্মদ ﷺ গৃহত্যাগ করে মদিনার পথে হিজরত করেন।  আলী তাঁর মা ফাতিমা বিনতে আসাদ, নবীর কন্যা ফাতিমা এবং আরও দুজন মহিলাকে সাথে নিয়ে মদিনায় হিজরত করেন।  ৬২৩:   নবী মুহম্মদ ﷺ আলীর সঙ্গে ভ্রাতৃত্বের অঙ্গীকার করেন।  আলী নবীর কন্যা ফাতিমাকে বিয়ে করেন।  ৬২৪:  ১৭ই মার্চ: বদরের যুদ্ধ: আলী এই যুদ্ধে বীর যোদ্ধা হিসেবে আবির্ভূত হন। শত্রুপক্ষের ২০–২২ জনকে হত্যা করেন।  মদিনা থেকে বনু কাইনুকা ইহুদিদের বিতাড়ন।  ৬২৫:  হাসান ইবন আলীর জন্ম, যিনি শিয়া মুসলমানদের দ্বিতীয় ইমাম।  ২৩শে মার্চ: উহুদের যুদ্ধ: এই যুদ্ধে আলী বীরত্বপূর্ণ ভূমিকা পালন করেন, শত্রুপক্ষের পতাকাবাহীদের ধ্বংস করেন। মুসলিম সেনাবাহিনী পরাজিত হলে মুসলমানদের অনেকে পালিয়ে যায়, যে কজন মুহম্মদকে ﷺ প্রতিরক্ষার জন্য তাঁর পাশে ছিলেন আলী তাঁদের অন্যতম।   মদিনা থেকে বনু নাদির ইহুদিদের বিতাড়ন।  ৬২৬:  হোসাইন ইবন আলীর জন্ম, যিনি শিয়া মুসলমানদের তৃতীয় ইমাম।  বনু মুসতালিক বিরোধী অভিযান।  ৬২৭:  খন্দকের যুদ্ধ: আলী আরবের সমরনায়ক আমর বিন উদকে দ্বন্দ্বযুদ্ধে পরাজিত ও হত্যা করেন।  বনু কুরাইজার সদস্যদের হত্যা ও কারাদণ্ড।  ৬২৮:  মার্চ: হুদাইবিয়ার সন্ধি।  খায়বারের যুদ্ধ: এ যুদ্ধে আলী মুসলিম সেনাবাহিনীর পতাকাবাহক ছিলেন এবং খায়বারের দুর্গজয় করেন।  জয়নব বিন্ত আলীর জন্ম।  ৬২৯:  মুহম্মদের ﷺ সঙ্গে প্রথম উমরায় অংশগ্রহণ।   মুতার যুদ্ধে আলীর ভাই জাফর ইবন আবী তালিবের মৃত্যু।   ৬৩০:  মক্কা বিজয়: আলী ছিলেন এই বাহিনীর পতাকাবাহক।  হুনাইনের যুদ্ধ: আলী ছিলেন পতাকাবাহক।  আউতাসের যুদ্ধ।  তায়েফের যুদ্ধ।  বনু তাঈ বিরোধী অভিযান।  ৬৩১:  নজরানের খ্রিস্টানদের সঙ্গে মুবাহালার ঘটনা।  বনু রুমলার বিরুদ্ধে যুদ্ধযাত্রা।  বনু জুবুদার বিরুদ্ধে অভিযান।  আলীর ইয়েমেন অভিযান।  ৬৩২:  মুহম্মদের ﷺ সঙ্গে বিদায় হজে অংশগ্রহণ।  গাদীর খুমে মুহম্মদ ﷺ আলীকে মুমিনদের মওলা উপাধিতে ভূষিত করেন।  মুহম্মদের ﷺ ওফাত।  আবু বকর কর্তৃক রাশিদুন খলিফা হিসেবে ক্ষমতারোহণ। আলী ও তাঁর স্ত্রী ফাতিমা আবু বকরের কর্তৃত্ব মেনে নিতে অস্বীকৃতি জানান।  আলী ও ফাতিমার ঘরে উমরের হানা।  আলীর স্ত্রী ফাতিমার মৃত্যু।  ৬৪৪: দ্বিতীয় রাশিদুন খলিফা উমর গুপ্তহত্যায় প্রাণ হারান। তৃতীয় খলিফা মনোনয়নের জন্য গঠিত শুরা পরিষদের একজন সদস্য ছিলেন আলী। পূর্ববর্তী খলিফাদ্বয়ের কর্মপন্থা অনুসরণ সংক্রান্ত দ্বিতীয় শর্তটি প্রত্যাখ্যান করায় আলী খলিফা পদ থেকে আবারও বঞ্চিত হন।  ৬৪৮: আব্বাস ইবনে আলীর জন্ম।  ৬৫৬:  প্রাদেশিক বিদ্রোহীরা দুর্নীতি ও স্বজনপ্রীতির অভিযোগে তৃতীয় খলিফা উসমানকে অবরোধ ও হত্যা করে।  আলীকে চতুর্থ রাশিদুন খলিফা হিসেবে মনোনীত হন এবং ইসলামি সাম্রাজ্যের দায়িত্বগ্রহণ করেন।  প্রথম ফিতনার সূত্রপাত।Lewis (1991), p.215  উটের যুদ্ধ।  ৬৫৭:  আলী খিলাফতের রাজধানী মদিনা থেকে কুফায় স্থানান্তর করেন।  মে–জুলাই: সিফফিনের যুদ্ধ।  ৬৫৮:  সিফফিনের সমঝোতা।  খারিজি বিদ্রোহ।  জুলাই: নাহরাওয়ানের যুদ্ধ।  ৬৫৯:  আলীর নিয়োগপ্রাপ্ত মিশরের গভর্নর মুহম্মদ ইবন আবু বকর মুয়াবিয়ার সহচর আমর ইবনুল আসের কাছে পরাজিত ও নিহত হন। আলীর নিযুক্ত পরবর্তী গভর্নর মালিক আল-আশতারকে মুয়াবিয়া গুপ্তচরের মাধ্যমে বিষপ্রয়োগে হত্যা করেন। আমর ইবনুল আস মিশর জয় করেন।  খিররিত ইবন রাশিদের বিদ্রোহ।  ইরাকে মুয়াবিয়ার লুঠতরাজ।  ৬৬০:  মুয়াবিয়া হেজাজ ও ইয়েমেন লুণ্ঠন করেন, কিন্তু পরে সৈন্য প্রত্যাহার করেন।  ৬৬১:  ২৮শে জানুয়ারি: মোতাবেক ২১শে রমজান ৪০ হিজরি সনে আলীকে কুফা মসজিদে খারিজি গুপ্তঘাতক ইবন মুলজাম তলোয়ার দিয়ে আঘাত করে, দুদিন পর আলী মারা যান এবং তাঁকে নজফে সমাহিত করা হয়।  আলীর মৃত্যুর পর হাসান ইবন আলী কুফায় পরবর্তী খলিফা মনোনীত হন।  মুয়াবিয়া দামেস্কে নিজেকে খলিফা ঘোষণা করেন।   আরও দেখুন   ইসলামের ইতিহাস  ইসলামের ইতিহাসের সময়রেখা  মক্কা বিজয়ের পর মুহাম্মদ   টীকা    তথ্যসূত্র     বিষয়শ্রেণী:আলী